Милесова градина

**Милесова градина** е уметнички музеј и градина на скулптури, сместен на островот Лидинге во Стокхолм, Шведска. Се наоѓа на просторот на некогашниот дом на вајарот Карл Милес (1875–1955) и неговата сопруга, уметничката Олга Милес (1874–1967). Милесовата градина се состои од три главни дела: некогашниот дом на уметникот, уметничката галерија и парк на скулптури. На површина од 2 ха, на три тераси приспособени на теренот, се наоѓаат околу 200 фигури, меѓу кои има и 10 фонтани.

## Историја
Во 1906 година, уметничкиот пар Карл и Олга Милес ја купиле парцела во Лидинг. Куќата ја проектирал архитектот Карл М. Бенгтсон (1878-1935) и свечено била отворена во 1908 година. Подоцнежните реновирања и доградби биле работени во соработка со милесовиот брат архитектот Еверт Милес (1885-1960). Планирале да изградат дом поврзан со уметноста. Во Милесовата градина претежно се дела на Карл Милес. На влезот на средната тераса се наоѓа скулптурна градина и уште една вајарска работилница, Мало ателје. Ова било примарното живеалиште на Карл и Олга Милес до 1931 година. Во 1936 година Милесовата градина била трансформирана во фондација која била поклонена на шведскиот народ.

Капелата во шумата била додадена кон крајот на 1940-те и е место каде што биле погребани Карл и Олга Милес. На почетокот на 1950-те, се градрла куќата на Ана според цртежите на Еверт Милес. Куќата била наменета за секретарката на Милес, Ана Хедмарк (1899-1993), која во 1950 година го зазела местото на домаќинка и кустос во Милесовата градина. Таму живеела до 1986 година.

Најновата зграда е уметничката сала, која се наоѓа до едната страна од долната тераса. Уметничката сала ја дизајнирал архитектот Јохан Селсинг, а свечено била отворена во октомври 1999 година.

## Милесовата градина во популарната култура
Милесоват градина е место на воведната сцена на познатиот научнофанатастичен роман на Пол Андерсон, *Тау Зеро,* а опишани се неколку дела од градината на скулптури.

## Галерија

Податотека:Millesgården 1986.jpg|*Европа и бикот*
Податотека:Millesgården 2009.jpg|*Ангелите свират музика*
Податотека:Milles Kanu.jpg|*Индијанец со кану*
Податотека:Milles Pegasus 2008.jpg|*Човекот и Пегаз*
Податотека:Guds hand 2007.jpg|*Божја рака*
Податотека:C Milles Millesgarden Alg statue.jpg|*Лос*
Податотека:The Aganippe fountain 1955.jpg|*Момчињата со делфини*
Податотека:Milles Jona 2008.jpg|*Јона и китот*


### Згради во Милесовата градина

Податотека:Millesgården kapell 2007.jpg|Шумска капела
Податотека:Milles Annas hus.jpg|Куќата на Ана
Податотека:Celsing Milles konsthall.JPG|Уметничка сала
Податотека:Millesgården 2008b.jpg|*Пуштете ми да работам додека блеска денот*


### Ентериер

Податотека:Millesgården interiör 2007a.jpg|Милесовата античка колекција 
Податотека:Millesgården interiör 2007.jpg|Ентериер
Податотека:Millesgården 2008a.jpg|Дневна соба во Анината куќа 
Податотека:Millesgården interiör 2007b.jpg|Кујна


*

## Наводи


## Други извори

* Андерс Бергстром (2004) *Милесгарден - Архитектура и Троица* (Стокхолм: Атлантис)

## Надворешни врски

* Веб-страница Millesgården (на англиски и шведски)

Категорија:Стокхолм
Категорија:Згради и градби во Шведска
Категорија:Музеи во Шведска